*Kivonat a Jászberény Városi Önkormányzat Képviselő-testületének 2019. április 10-én megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testülete***

***111/2019. (IV. 10.) határozata***

***a jászberényi 6094/4 hrsz-ú, természetben Jászberény, Rákóczi út 29. szám alatt található ingatlan egyes részeinek bérbeadására kiírt nyilvános pályázat elbírálásáról***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 107. §-a által meghatározott hatáskörében eljárva, a Jászberény Város Önkormányzatának vagyonáról és a vagyongazdálkodás szabályairól szóló 13/2012. (III. 19.) önkormányzati rendelet (a továbbiakban: rendelet) 6. számú mellékletét képező Versenyeztetési Szabályzat alapján
**a jászberényi 6094/4 hrsz-ú, 4924 m2 területű, kivett sportlétesítmény (edzőterem, tornaterem) megnevezésű, természetben Jászberény, Rákóczi út 29. szám alatt található ingatlan (a továbbiakban: ingatlan) egyes részeinek (1032 m2 nagyságú főépület és maximum 750 m2-nyi terület az udvarból)** **bérbeadására** kiírt **nyilvános** **versenytárgyalási eljárást eredményesnek nyilvánítja.**
2. A Képviselő-testület **a SPORT & PASSION Kft**. (székhely: 1027 Budapest, Bem József u. 6., képviselőjének neve: Vattai Viktor ügyvezető) 1. pont szerinti eljárásban benyújtott **pályázatát érvényesnek nyilvánítja, és** az 1. pontban nevezett **versenytárgyalási eljárás nyerteseként a SPORT & PASSION Kft-t** **jelöli meg.**
3. A Képviselő-testület dönt arról, hogy az 1. pontban nevezett ingatlan egyes részeinek bérbeadása tárgyában kötendő bérleti szerződésben a jászberényi 6094/4 hrsz-ú, természetben Jászberény, Rákóczi út 29. szám alatt található ingatlan egyes részeinek bérbeadására irányuló nyilvános pályázat kiírásáról szóló 102/2019. (III. 13.) határozatban és a határozat mellékletét képező PH/3236-5/2019. pályázati hirdetményben kötelezően előírt feltételeket, valamint a nyertes pályázó ajánlatában szereplő vállalásokat rögzíteni kell. A bérleti jogviszony kezdő időpontja 2019. május 1.
4. A Képviselő-testület megbízza a KNORR és Társai Ügyvédi Irodát (5100 Jászberény, Dózsa György út 31.) a nevezett ingatlan egyes részeinek bérbeadása tárgyában kötendő bérleti szerződés - jelen határozatban foglaltak figyelembe vételével történő – elkészítésével, és felhatalmazza Jászberény Város Polgármesterét a bérleti szerződésnek a Jászberény Városi Önkormányzat, mint bérbeadó képviseletében történő aláírására.

**Határidő:** folyamatos

**Felelős:** Dr. Szabó Tamás polgármester (a bérleti szerződésnek a Jászberény Városi Önkormányzat, mint bérbeadó képviseletében történő aláírása vonatkozásában)

KNORR és Társai Ügyvédi Iroda

 Kiss József, a PH Közgazdasági Iroda vezetője

**Erről:**

1. KNORR és Társai Ügyvédi Iroda – 5100 Jászberény, Dózsa György út 31.,
2. Jász-Nagykun-Szolnok Megyei Kormányhivatal – Szolnok,
3. PH Közgazdasági Iroda – helyben,
4. Képviselő-testület valamennyi tagja – helyben,
5. Gazdasági és Tulajdonosi Bizottság valamennyi tagja – helyben
6. Irattár

**é r t e s ü l**.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2019. április 11.*

 *(Dr. Bessenyei Lilla)*

 *irodavezető*